               EURÓPSKA KOMISIA
            V Bruseli11. 2. 2019
            COM(2019) 74 final
            2019/0036(NLE)
            Návrh
            ROZHODNUTIE RADY
            o pozícii, ktorá sa má zaujať v mene Európskej únie v Rade pre pridruženie medzi EÚ a Ukrajinou k zmene prílohy XXVII k Dohode o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Ukrajinou na strane druhej

               DÔVODOVÁ SPRÁVA

               1.Predmet návrhu

               Tento návrh sa týka rozhodnutia, ktorým sa stanovuje pozícia, ktorá sa má zaujať v mene Únie v Rade pre pridruženie medzi EÚ a Ukrajinou v súvislosti s plánovaným prijatím rozhodnutia týkajúceho sa zmeny prílohy XXVII (Spolupráca v odvetví energetiky vrátane jadrovej oblasti) k Dohode o pridružení medzi EÚ a Ukrajinou.

               2.Kontext návrhu

               2.1.Dohoda o pridružení medzi EÚ a Ukrajinou

               Cieľom Dohody o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Ukrajinou na strane druhej (ďalej len „dohoda“) je poskytnúť rámec na postupné dosahovanie politického pridruženia a hospodárskej integrácie medzi EÚ a Ukrajinou. Stanovujú sa v nej záväzky týkajúce sa reformy odvetví ukrajinského hospodárstva v súlade s acquis EÚ vrátane cieľa posilniť integráciu trhu a aproximáciu v regulačnej oblasti vo vzťahu k hlavným prvkom acquis EÚ v odvetví energetiky na základe acquis EÚ v oblasti energetiky. Záväzky v odvetví energetiky sú uvedené v hlave V (Hospodárska a odvetvová spolupráca) kapitole 1 (Spolupráca v odvetví energetiky vrátane jadrovej oblasti) dohody. Niektoré z týchto záväzkov, ako sú pravidlá tranzitu a prepravy týkajúce sa aspektov odvetvia energetiky súvisiacich s obchodom, sú tiež uvedené v hlave IV (Obchod a záležitosti súvisiace s obchodom) kapitole 11 (Energetické otázky súvisiace s obchodom) dohody, ktorá nadobudla platnosť 1. septembra 2017.

               2.2.Rada pre pridruženie medzi EÚ a Ukrajinou

               Rada pre pridruženie medzi EÚ a Ukrajinou je jedným zo spoločných orgánov zriadených dohodou. V súlade s článkom 461 dohody dozerá na uplatňovanie a vykonávanie tejto dohody a toto uplatňovanie a vykonávanie monitoruje, pričom pravidelne preskúmava fungovanie tejto dohody z pohľadu jej cieľov. Rada pre pridruženie sa schádza na ministerskej úrovni vo všetkých potrebných zloženiach pozostávajúcich z členov Rady Európskej únie, členov Európskej komisie a členov ukrajinskej vlády, a to v pravidelných intervaloch, najmenej raz ročne, ako aj vždy, keď si to vyžadujú okolnosti. Má právomoc prijímať rozhodnutia v rozsahu pôsobnosti dohody, ktoré sú záväzné pre obe zmluvné strany dohody, vrátane rozhodnutí týkajúcich sa aktualizácie alebo zmeny príloh k dohode. Môže prijímať aj odporúčania. Takéto rozhodnutia a odporúčania sa prijímajú dohodou zmluvných strán po ukončení príslušných vnútorných postupov.

               2.3.Pripravovaný akt Rady pre pridruženie medzi EÚ a Ukrajinou

               Rada pre pridruženie medzi EÚ a Ukrajinou má prijať rozhodnutie týkajúce sa zmeny prílohy XXVII k Dohode o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Ukrajinou na strane druhej (ďalej len „pripravovaný akt“).

               Cieľom pripravovaného aktu je aktualizovať zoznam aktov EÚ uvedených v prílohe XXVII (Spolupráca v odvetví energetiky vrátane jadrovej oblasti) s cieľom zohľadniť významný vývoj acquis EÚ v oblasti energetiky, ku ktorému v EÚ došlo od ukončenia rokovaní o dohode.

               Zámerom pripravovaného aktu je tiež zaviesť dodatočné ustanovenia v prílohe XXVII k dohode týkajúce sa monitorovania procesu aproximácie odvetvia energetiky na Ukrajine. Cieľom týchto ustanovení je posilniť koordináciu právnych aspektov reformy odvetvia energetiky a dohľad nad nimi, ako aj prispieť k primeranému a účinnému vykonávaniu vnútroštátnych aktov založených na acquis EÚ v oblasti energetiky na Ukrajine.

               Pripravovaný akt sa stane záväzným pre zmluvné strany v súlade s článkom 463 dohody, v ktorom sa stanovuje: „Na účely dosiahnutia cieľov tejto dohody má Rada pre pridruženie právomoc prijímať rozhodnutia v rozsahu pôsobnosti tejto dohody a v prípadoch v nej uvedených. Tieto rozhodnutia budú pre zmluvné strany záväzné, pričom zmluvné strany sú povinné prijať náležité opatrenia na ich vykonanie, a to v prípade potreby aj dosiahnutím konania v rámci konkrétnych orgánov zriadených na základe tejto dohody. Rada pre pridruženie môže vydávať aj odporúčania. Rozhodnutia a odporúčania sa prijímajú dohodou zmluvných strán, po ukončení príslušných vnútorných postupov.“

               3.Pozícia, ktorá sa má zaujať v mene Únie

               Pripravovaný akt pozostáva z aktualizácie zoznamu právnych predpisov EÚ v prílohe XXVII dohody, s ktorými sa Ukrajina zaviazala aproximovať svoje vnútroštátne právne predpisy, a dodatočného súboru pravidiel, ktorého cieľom je podporiť proces aproximácie právnych predpisov Ukrajiny s acquis EÚ v oblasti energetiky.

               Pokiaľ ide o zoznam právnych predpisov EÚ, je potrebné aktualizovať prílohu s cieľom zohľadniť významný vývoj acquis EÚ v oblasti energetiky, ku ktorému v EÚ došlo od ukončenia rokovaní o dohode. V dôsledku tohto vývoja už viaceré akty EÚ uvedené v pôvodnej prílohe k dohode nie sú účinné, prípadne boli zrušené alebo zmenené, zatiaľ čo Európska únia prijala nové akty. Tieto zmeny si vyžadujú aktualizáciu prílohy XXVII k dohode s cieľom zabezpečiť konzistentnosť v rámci úsilia Ukrajiny o aproximáciu so súčasným stavom acquis EÚ. Odhodlanie Ukrajiny aproximovať svoje právne predpisy v odvetví energetiky s acquis EÚ v oblasti energetiky teda nepovedie k zmene vlastných pravidiel EÚ ani ich rozsahu pôsobnosti. Okrem toho sa rozšírili vlastné záväzky Ukrajiny v odvetví energetiky v dôsledku jej členstva v Energetickom spoločenstve od roku 2011 a vykonávania acquis EÚ uvedeného v prílohe XXVII k dohode. Spolupráca v odvetví energetiky medzi EÚ a Ukrajinou sa navyše v roku 2016 posilnila podpísaním memoranda o porozumení medzi EÚ a Ukrajinou týkajúceho sa strategického partnerstva v oblasti energetiky. Memorandom sa podporuje záväzok dosiahnuť hospodársku integráciu a politické pridruženie, pričom sa stanovuje cieľ dosiahnuť úplnú integráciu trhov s energiou na základe piatich rozmerov energetickej únie EÚ. Z uvedeného vývoja vyplýva potreba aktualizovať zoznam aktov EÚ uvedený v prílohe XXVII k dohode.

               V pripravovanom akte sa tiež zavádzajú dodatočné ustanovenia prílohy XXVII k dohode týkajúce sa monitorovania procesu aproximácie odvetvia energetiky na Ukrajine vrátane pravidiel účinného vykonávania acquis EÚ v oblasti energetiky, konzultácií o legislatívnych návrhoch pre toto odvetvie a podávania správ Rade pre pridruženie. Cieľom týchto ustanovení je posilniť koordináciu právnych aspektov reformy odvetvia energetiky a dohľad nad nimi, ako aj prispieť k primeranému a účinnému vykonávaniu vnútroštátnych aktov založených na acquis EÚ v oblasti energetiky na Ukrajine. Skúsenosti z uplynulých štyroch rokov poukazujú na pokrok, ktorý Ukrajina dosiahla v súvislosti s viacerými aspektmi reformy odvetvia energetiky, no aj na potrebu prijať ďalšie podporné opatrenia s cieľom zabezpečiť nezvratný a trvalý charakter uskutočnených reforiem. Cieľom dodatočných ustanovení je teda prispieť k správnej aproximácii a vykonávaniu aproximovaných právnych predpisov na Ukrajine na základe acquis EÚ v oblasti energetiky.

               Tento návrh je plne v súlade s politikou Východného partnerstva EÚ vo všeobecnosti, a to najmä pokiaľ ide o Ukrajinu, keďže podporuje vykonávanie dohody o pridružení a prispieva k dosahovaniu jej cieľov. Je tiež v súlade s energetickou politikou EÚ založenou na piatich rozmeroch energetickej únie vrátane jej rozmeru vzťahujúceho sa na bezpečnosť dodávok energie a úlohy Ukrajiny ako strategickej krajiny pre tranzit plynu. Odráža acquis EÚ v oblasti energetiky a podporuje jeho prijatie pridruženými partnermi EÚ, čím prispeje k dosahovaniu cieľov EÚ v oblasti bezpečnosti dodávok energie. Napokon je v súlade s vonkajšou energetickou politikou EÚ ako celkom, a to najmä politikou vzťahujúcou sa na Energetické spoločenstvo, keďže podporuje spoločenstvo pri dosahovaní cieľa integrácie trhov s energiou medzi jeho členskými štátmi vrátane Ukrajiny.

               V konečnom dôsledku je návrh tiež v súlade s revidovanou susedskou politikou EÚ a súvisiacou spoluprácou s Ukrajinou a ostatnými krajinami európskeho susedstva.  Prispieva predovšetkým k realizácii účinnej a udržateľnej reformy odvetvia energetiky na Ukrajine ako súčasti politického pridruženia a hospodárskej integrácie medzi EÚ a Ukrajinou. Tieto snahy zase prispievajú k cieľu vybudovať stabilné a prosperujúce susedstvo. Vzhľadom na to, že reforma odvetvia energetiky založená na acquis EÚ v oblasti energetiky prispeje k udržateľnejšej politike Ukrajiny v oblasti klímy, návrh takisto zabezpečuje súlad s cieľmi politiky EÚ v oblasti klímy. Návrh napokon podporuje ďalší rozvoj dvojstranného obchodu s energetickými produktmi a službami, ako aj investícií, keďže cieľom reformy odvetvia energetiky je riešiť existujúce regulačné prekážky obchodu s energiou.

               Očakáva sa, že pripravovaný akt poskytne dodatočnú podporu pri reforme odvetvia energetiky na Ukrajine, ktorá je teraz vo fáze realizácie, s cieľom dosiahnuť úplné dodržanie záväzkov v oblasti energetiky stanovených v Dohode o pridružení medzi EÚ a Ukrajinou.

               4.Právny základ

               4.1.Procesnoprávny základ

               4.1.1.Zásady

               V článku 218 ods. 9 Zmluvy o fungovaní Európskej únie (ZFEÚ) sa stanovujú rozhodnutia, ktorými sa určujú „pozície, ktoré sa majú prijať v mene Únie v rámci orgánu zriadeného dohodou, keď je tento orgán vyzvaný prijať akty s právnymi účinkami s výnimkou aktov dopĺňajúcich alebo meniacich inštitucionálny rámec danej dohody.“

               Pojem „akty s právnymi účinkami“ zahŕňa akty, ktoré majú právne účinky na základe pravidiel medzinárodného práva, ktorým sa riadi predmetný orgán. Zahŕňa aj nástroje, ktoré nemajú záväzný účinok podľa medzinárodného práva, ale „môžu rozhodujúcim spôsobom ovplyvniť obsah právnej úpravy prijatej normotvorcom EÚ“
                  1
               .

               4.1.2.Uplatnenie na tento prípad

               Rada pre pridruženie medzi EÚ a Ukrajinou je orgán zriadený dohodou, v tomto prípade Dohodou o pridružení medzi EÚ a Ukrajinou.

               Akt, ktorý má prijať Rada pre pridruženie medzi EÚ a Ukrajinou, predstavuje akt s právnymi účinkami. Pripravovaný akt bude záväzný podľa medzinárodného práva v súlade s článkom 463 Dohody o pridružení medzi EÚ a Ukrajinou. Pripravovaný akt nedopĺňa ani nemení inštitucionálny rámec danej dohody.

               Procesnoprávnym základom navrhovaného rozhodnutia je preto článok 218 ods. 9 ZFEÚ.

               4.2.Hmotnoprávny základ

               4.2.1.Zásady

               Hmotnoprávny základ rozhodnutia podľa článku 218 ods. 9 ZFEÚ závisí predovšetkým od cieľa a obsahu pripravovaného aktu, v súvislosti s ktorým sa zaujíma pozícia v mene Únie. Ak pripravovaný akt sleduje dva ciele alebo obsahuje dve zložky a ak jeden z týchto cieľov alebo jednu z týchto zložiek možno určiť ako hlavnú, zatiaľ čo druhý cieľ alebo druhá zložka sú len vedľajšie, rozhodnutie podľa článku 218 ods. 9 ZFEÚ musí byť založené na jedinom hmotnoprávnom základe, a to na tom, ktorý si vyžaduje hlavný alebo prevažujúci cieľ alebo hlavná alebo prevažujúca zložka.

               4.2.2.Uplatnenie na tento prípad

               Hlavný cieľ a obsah pripravovaného aktu sa týkajú odvetvia energetiky vrátane jadrových otázok. Hmotnoprávnym základom navrhovaného rozhodnutia je preto článok 194 ZFEÚ.

               4.3.Záver

               Právnym základom navrhovaného rozhodnutia by mal byť článok 194 ZFEÚ v spojení s článkom 218 ods. 9 ZFEÚ.

               5.Uverejnenie pripravovaného aktu

               Keďže aktom Rady pre pridruženie medzi EÚ a Ukrajinou sa zmení príloha XXVII k Dohode o pridružení medzi EÚ a Ukrajinou, je vhodné uverejniť ho po jeho prijatí v Úradnom vestníku Európskej únie.

               2019/0036 (NLE)

               Návrh

               ROZHODNUTIE RADY

               o pozícii, ktorá sa má zaujať v mene Európskej únie v Rade pre pridruženie medzi EÚ a Ukrajinou k zmene prílohy XXVII k Dohode o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Ukrajinou na strane druhej

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 194 v spojení s jej článkom 218 ods. 9,

               so zreteľom na návrh Európskej komisie,

               keďže:

               (1)Únia uzavrela Dohodu o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Ukrajinou na strane druhej (ďalej len „dohoda“), ktorá nadobudla platnosť 1. septembra 2017, na základe rozhodnutia Rady 2017/1248
                  2
               .

               (2)Podľa článku 273 dohody zmluvné strany upravia svoje právne predpisy podľa prílohy XXVII k tejto dohode s cieľom zabezpečiť, aby boli všetky podmienky prepravy elektrickej energie a plynu objektívne, primerané, transparentné a nediskriminačné.

               (3)Okrem toho sa so zreteľom na dosahovanie pokroku smerom k integrácii trhu v článku 337 dohody stanovuje, že zmluvné strany budú pokračovať v prebiehajúcej spolupráci v otázkach energetiky, pričom ju zintenzívnia, a to aj prostredníctvom postupnej aproximácie v oblasti energetiky.

               (4)V článku 341 dohody sa stanovuje, že postupná aproximácia v oblasti energetiky sa uskutoční v súlade s časovým harmonogramom stanoveným v prílohe XXVII k tejto dohode.

               (5)V článku 474 dohody sa stanovuje povinnosť Ukrajiny uskutočniť postupnú aproximáciu svojich právnych predpisov s právnymi predpismi Únie, a to aj v oblasti energetiky.

               (6)Od ukončenia rokovaní o dohode došlo k významnému vývoju acquis EÚ v oblasti energetiky.

               (7)Podľa článku 463 ods. 1 a 3 dohody môže Rada pre pridruženie medzi EÚ a Ukrajinou („Rada pre pridruženie“) prijímať rozhodnutia na účely dosiahnutia cieľov tejto dohody. Môže najmä aktualizovať alebo zmeniť prílohy k dohode, pričom zohľadní vývoj práva EÚ a uplatniteľných noriem stanovených v medzinárodných nástrojoch, ktoré zmluvné strany považujú za relevantné.

               (8)Rada pre pridruženie preto má zmeniť prílohu XXVII k Dohode o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Ukrajinou na strane druhej s cieľom zohľadniť vývoj acquis Únie.

               (9)V článku 475 dohody sa vo všeobecnosti vymedzuje monitorovanie pokroku dosahovaného pri aproximácii ukrajinského práva s právnymi predpismi EÚ vrátane aspektov vykonávania a presadzovania. Stanovuje sa v ňom, že proces podávania správ a hodnotení bude zohľadňovať konkrétne modality stanovené v tejto dohode alebo v rozhodnutiach inštitucionálnych orgánov zriadených touto dohodou.

               (10)S cieľom zabezpečiť účinnejšie vykonávanie reforiem je nevyhnutné posilniť mechanizmus pre monitorovanie reformy odvetvia energetiky.

               (11)Rada pre pridruženie preto má zmeniť prílohu XXVII k dohode v záujme poskytnúť podrobnejšie pravidlá pre monitorovanie aproximácie ukrajinského práva s právnymi predpismi EÚ v odvetví energetiky.

               (12)Preto je potrebné stanoviť pozíciu, ktorá sa má zaujať v mene Únie v Rade pre pridruženie medzi EÚ a Ukrajinou v súvislosti s rozhodnutím Rady pre pridruženie týkajúcim sa zmeny prílohy XXVII k dohode,

               PRIJALA TOTO ROZHODNUTIE:

               Článok 1

               Pozícia, ktorá sa má zaujať v mene Únie v Rade pre pridruženie medzi EÚ a Ukrajinou, je založená na návrhu aktu Rady pre pridruženie medzi EÚ a Ukrajinou pripojenom k tomuto rozhodnutiu.

               Článok 2

               Toto rozhodnutie je určené Komisii.

               V Bruseli

                     Za Radu

                     predseda

                     (1)

                        Rozsudok Súdneho dvora zo 7. októbra 2014, Nemecko/Rada, vec C-399/12, ECLI:EU:C:2014:2258, body 61 až 64.

                     (2)

                        Ú. v. EÚ L 181, 12.7.2017, s. 4 – 5.

    ---documentbreak---

               EURÓPSKA KOMISIA
            V Bruseli11. 2. 2019
            COM(2019) 74 final
            PRÍLOHA
            k
            návrhu rozhodnutia Rady
            o pozícii, ktorá sa má zaujať v mene Európskej únie v Rade pre pridruženie medzi EÚ a Ukrajinou k zmene prílohy XXVII k Dohode o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Ukrajinou na strane druhej

               Návrh

               Rozhodnutie Rady pre pridruženie medzi EÚ a Ukrajinou č. …/2019

               z … 2019,

               ktorým sa mení príloha XXVII k Dohode o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Ukrajinou na strane druhej

               Rada pre pridruženie medzi EÚ a Ukrajinou,

               so zreteľom na Dohodu o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Ukrajinou na strane druhej, a najmä na jej článok 463,

               keďže:

               (1)
                     Dohoda o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Ukrajinou na strane druhej (ďalej len „dohoda“) bola podpísaná 21. marca a 27. júna 2014 a nadobudla platnosť 1. septembra 2017.

               (2)
                     V preambule dohody sa uznáva želanie zmluvných strán dosiahnuť pokrok v reformnom a aproximačnom procese na Ukrajine a tým prispieť k postupnej hospodárskej integrácii a prehĺbeniu politického pridruženia, ako aj želanie dosiahnuť hospodársku integráciu prostredníctvom rozsiahlej aproximácie v regulačnej oblasti. V preambule sa uvádza aj záväzok zmluvných strán zvýšiť energetickú bezpečnosť, okrem iného zvýšením integrácie trhu a posilnením aproximácie v regulačnej oblasti smerom k hlavným prvkom acquis EÚ.

               (3)
                     V dvojstrannom memorande o porozumení týkajúcom sa strategického partnerstva v oblasti energetiky medzi EÚ a Ukrajinou z 24. novembra 2016 sa navyše uznáva, že cieľom zintenzívnenej spolupráce v oblasti energetiky a reformy odvetvia energetiky je plná integrácia trhov EÚ a Ukrajiny s energiou.

               (4)
                     Článok 1 dohody odkazuje na cieľ podporiť úsilie Ukrajiny o zavŕšenie procesu transformácie a dobudovanie fungujúceho trhového hospodárstva, a to aj prostredníctvom postupnej aproximácie právnych predpisov Ukrajiny s právnymi predpismi Únie.

               (5)
                     Podľa článku 273 dohody zmluvné strany upravia svoje právne predpisy podľa prílohy XXVII k dohode s cieľom zabezpečiť, aby boli všetky podmienky prepravy elektrickej energie a plynu objektívne, primerané, transparentné a nediskriminačné.

               (6)
                     Okrem toho sa so zreteľom na dosahovanie pokroku smerom k integrácii trhu v článku 337 dohody stanovuje, že zmluvné strany budú pokračovať v prebiehajúcej spolupráci v otázkach energetiky, pričom ju zintenzívnia, a to aj prostredníctvom postupnej aproximácie v oblasti energetiky.

               (7)
                     V článku 341 dohody sa stanovuje, že postupná aproximácia v oblasti energetiky sa uskutoční v súlade s časovým harmonogramom stanoveným v prílohe XXVII k tejto dohode.

               (8)
                     V článku 474 dohody sa potvrdzuje všeobecný záväzok Ukrajiny uskutočniť postupnú aproximáciu svojich právnych predpisov s právnymi predpismi Únie, a to aj v oblasti energetiky.

                (9)
                     Od ukončenia rokovaní o dohode došlo k významnému vývoju acquis EÚ v oblasti energetiky, ako aj povinností Ukrajiny vyplývajúcich z vykonávania dohody a jej členstva v Zmluve o Energetickom spoločenstve. Tento vývoj je potrebné zohľadniť v prílohe XXVII k dohode, ktorá by sa preto mala aktualizovať.

               (10)
                     V článku 475 dohody sa vo všeobecnosti vymedzuje monitorovanie pokroku dosahovaného pri aproximácii ukrajinského práva s právnymi predpismi EÚ vrátane aspektov vykonávania a presadzovania. Stanovuje sa v ňom, že proces podávania správ a hodnotení bude zohľadňovať konkrétne modality stanovené v tejto dohode alebo v rozhodnutiach inštitucionálnych orgánov zriadených touto dohodou.

               (11)
                     S cieľom zabezpečiť, aby Ukrajina účinnejšie vykonávala reformy, je nevyhnutné posilniť mechanizmus pre monitorovanie reformy odvetvia energetiky, aby mali uskutočnené reformy nezvratný charakter, a tým natrvalo prispeli k modernizácii odvetvia energetiky.

               (12)
                     Podľa článku 463 ods. 1 a 3 dohody môže Rada pre pridruženie medzi EÚ a Ukrajinou (ďalej len „Rada pre pridruženie“) prijímať rozhodnutia na účely dosiahnutia cieľov tejto dohody. Môže najmä aktualizovať alebo zmeniť prílohy k dohode, pričom zohľadní vývoj práva EÚ a uplatniteľných noriem stanovených v medzinárodných nástrojoch, ktoré zmluvné strany považujú za relevantné.

               (13)
                     Rada pre pridruženie preto má zmeniť prílohu XXVII k dohode v záujme poskytnúť podrobnejšie pravidlá pre monitorovanie aproximácie ukrajinského práva s právnymi predpismi EÚ v odvetví energetiky. Na tento účel by sa mali do prílohy XXVII k dohode začleniť ustanovenia, ktorými sa posilní proces monitorovania,

                prijala toto rozhodnutie:

               Článok 1

               Príloha XXVII k dohode sa nahrádza prílohou k tomuto rozhodnutiu.

               Článok 2

               Toto rozhodnutie nadobúda účinnosť dňom jeho prijatia.

               V …

               Za Radu pre pridruženie

               predseda

               Príloha

               „Príloha XXVII ku kapitole 1

               Spolupráca v odvetví energetiky vrátane jadrovej oblasti

               Príloha XXVII-1

               Monitorovanie aproximácie v oblasti energetiky

               S cieľom posilniť monitorovanie aproximácie acquis EÚ v oblasti energetiky s vnútroštátnymi právnymi predpismi Ukrajiny a dosiahnuť trvalú modernizáciu ukrajinského odvetvia energetiky zmluvné strany uplatňujú nasledujúce dodatočné opatrenia v súlade s článkom 475 ods. 2 dohody. Tieto opatrenia nemajú vplyv na práva a povinnosti zmluvných strán vyplývajúce z ich členstva v Zmluve o Energetickom spoločenstve.

               Účinné vykonávanie acquis EÚ

               1.Európska komisia bezodkladne informuje Ukrajinu o každom návrhu Európskej komisie na prijatie alebo zmenu a o každom akte EÚ, ktorým sa mení acquis EÚ uvedené v tejto prílohe.

               2.Ukrajina zabezpečí účinné vykonávanie aproximovaných vnútroštátnych aktov a prijme všetky opatrenia potrebné na zohľadnenie vývoja právnych predpisov Únie, ktorých zoznam je uvedený v prílohe XXVII-2, vo svojich vnútroštátnych právnych predpisoch v odvetví energetiky. Každý akt, ktorý zodpovedá:

               a.nariadeniu alebo rozhodnutiu EÚ, sa stane súčasťou vnútorného právneho poriadku Ukrajiny;

               b.smernici EÚ, ponecháva na ukrajinských orgánoch výber formy a metódy jeho vykonania;

               c.nariadeniu Komisie vzťahujúcemu sa na sieťový predpis z odvetvia elektrickej energie alebo plynu, sa stane súčasťou vnútorného právneho poriadku Ukrajiny bezo zmien v štruktúre a znení nariadenia okrem zmien súvisiacich s prekladom, pokiaľ Európska komisia nevyhlási takéto zmeny za potrebné.

               3.Ukrajina sa zdrží akýchkoľvek krokov, ktoré by narušili cieľ alebo výsledok aproximácie jej vnútroštátnych právnych predpisov s právnymi predpismi EÚ v oblasti energetiky, ktorých zoznam je uvedený v prílohe XXVII-2.

               4.Ukrajina zruší ustanovenia svojho vnútroštátneho práva alebo upustí od vnútroštátnych postupov, ktoré nie sú v súlade s právom Únie alebo s jej vnútroštátnymi právnymi predpismi aproximovanými s právnymi predpismi Únie v oblasti energetiky, ktorých zoznam je uvedený v prílohe XXVII-2.

               Konzultácie

               5.Ukrajina prekonzultuje s Európskou komisiou zlučiteľnosť s acquis EÚ pri každom legislatívnom návrhu v oblastiach, v ktorých musí aproximovať svoje právo s právnymi aktmi EÚ uvedenými v prílohe XXVII-2, a to pred nadobudnutím jeho účinnosti. Povinnosť konzultovať zahŕňa aj návrhy na úpravu už aproximovaných vnútroštátnych legislatívnych aktov bez ohľadu na právnu formu návrhu.

               6.Ukrajinská vláda môže prekonzultovať s Európskou komisiou zlučiteľnosť s acquis EÚ pri každom návrhu aktu, ktorým sa vykonávajú právne predpisy v oblasti energetiky a ktorý bol aproximovaný alebo sa má aproximovať s právnymi predpismi EÚ, ktorých zoznam je uvedený v prílohe XXVII-2. Ak sa ukrajinská vláda rozhodne konzultovať o takomto akte s Európskou komisiou, uplatní sa bod 7.

               7.Ukrajina neuvedie do účinnosti akty predložené na konzultáciu podľa bodov 5 a 6, kým Európska komisia neposúdi zlučiteľnosť navrhovaného aktu s príslušným acquis EÚ a ak Európska komisia dospeje k záveru, že navrhovaný akt nie je zlučiteľný s daným acquis EÚ.

               8.Posúdenie zlučiteľnosti, ktoré vykoná Európska komisia, môže zahŕňať odporúčania týkajúce sa navrhovaného aktu alebo jeho častí, ktoré Európska komisia považuje za nezlučiteľné s acquis EÚ. Na účely hodnotenia môže Európska komisia, ak to pokladá za vhodné, konzultovať so sekretariátom Energetického spoločenstva alebo organizovať misie expertov. Posúdenie zlučiteľnosti sa ukončí do 3 mesiacov od dátumu prijatia anglickej verzie navrhovaného aktu alebo v dlhšej lehote, na ktorej sa môžu dohodnúť Európska komisia a Ukrajina. Ak Európska komisia v stanovenej lehote neodpovie, Ukrajina môže navrhovaný akt uviesť do účinnosti. Skutočnosť, že Európska komisia v stanovenej lehote neodpovie, neznamená, že považuje navrhovaný akt za zlučiteľný s acquis EÚ.

               9.Ukrajina poskytne Európskej komisii konečnú verziu každého aktu z oblastí, v ktorých musí aproximovať svoje právo s právnymi aktmi EÚ uvedenými v prílohe XXVII-2, prípadne každého aktu, ktorým sa mení aproximovaný vnútroštátny právny predpis v tých istých oblastiach.

               10.Ukrajinská vláda môže upozorniť Európsku komisiu na akýkoľvek iný akt alebo návrh týkajúci sa energetických otázok, na ktoré sa vzťahuje dohoda, s cieľom požiadať o nezáväzné stanovisko k zlučiteľnosti aktu s právnymi predpismi EÚ, ktorých zoznam je uvedený v prílohe XXVII-2.

               11.Zmluvné strany si vymieňajú informácie uvedené v tejto prílohe prostredníctvom tajomníkov Výboru pre pridruženie.

               Podávanie správ Rade pre pridruženie

               12.Európska komisia informuje Radu pre pridruženie pred jej výročným zasadnutím o všetkých stanoviskách týkajúcich sa zlučiteľnosti ukrajinských vnútroštátnych aktov s acquis EÚ, o ktoré požiadala Ukrajina a ktoré sa jej poskytli podľa tejto prílohy.

               13.Ukrajina predloží Rade pre pridruženie tri mesiace pred jej výročným zasadnutím správu o pokroku dosiahnutom pri vykonávaní reformy odvetvia energetiky na základe acquis EÚ uvedeného v prílohe XXVII-2. V tejto správe sa podrobne opíše spôsob, akým Ukrajina zohľadnila stanoviská a odporúčania Európskej komisie vo svojich prijatých aktoch, pričom sa uvedú informácie o účinnom uplatňovaní prijatých zákonov.

               14.Výsledky činností v oblasti monitorovania sa predložia na preskúmanie všetkým príslušným orgánom zriadeným podľa tejto dohody, a to aj na účely vydania odporúčaní, ako sa uvádza v článku 475 ods. 4 dohody.

               Príloha XXVII-2

               Záväzky Ukrajiny týkajúce sa aproximácie v oblasti energetiky

               Ukrajina sa zaväzuje postupne aproximovať svoje právne predpisy s nasledujúcimi právnymi predpismi EÚ v rámci stanovených lehôt.

               1. Acquis EÚ, ktoré sa Ukrajina zaviazala vykonávať v rámci Zmluvy o Energetickom spoločenstve. Lehoty dohodnuté v tomto rámci sa uplatňujú na túto prílohu.

                        Elektrina

                        Smernica Európskeho parlamentu a Rady 2009/72/ES z 13. júla 2009 o spoločných pravidlách pre vnútorný trh s elektrinou, ktorou sa zrušuje smernica 2003/54/ES

                        Nariadenie Európskeho parlamentu a Rady (ES) č. 714/2009 z 13. júla 2009 o podmienkach prístupu do sústavy pre cezhraničné výmeny elektriny, ktorým sa zrušuje nariadenie (ES) č. 1228/2003

                        Nariadenie Európskeho parlamentu a Rady (EÚ) č. 1227/2011 z 25. októbra 2011 o integrite a transparentnosti veľkoobchodného trhu s energiou

                        Smernica Európskeho parlamentu a Rady 2005/89/ES z 18. januára 2006 o opatreniach na zabezpečenie bezpečnosti dodávok elektrickej energie a investícií do infraštruktúry

                        Nariadenie Komisie (EÚ) č. 838/2010 z  23. septembra 2010 , ktorým sa ustanovujú usmernenia týkajúce sa mechanizmu kompenzácie medzi prevádzkovateľmi prenosových sústav a spoločného regulačného prístupu k spoplatneniu prenosov

                        Nariadenie Komisie (EÚ) č. 543/2013 zo 14. júna 2013 o predkladaní a uverejňovaní údajov na trhoch s elektrickou energiou, ktorým sa mení a dopĺňa príloha I k nariadeniu Európskeho parlamentu a Rady (ES) č. 714/2009

                        Nariadenie Komisie (EÚ) 2016/1388 zo 17. augusta 2016, ktorým sa stanovuje sieťový predpis pre pripojenie odberateľov do elektrizačnej sústavy

                        Nariadenie Komisie (EÚ) 2016/631 zo 14. apríla 2016, ktorým sa stanovuje sieťový predpis pre požiadavky na pripojenie výrobcov elektriny do elektrizačnej sústavy

                        Nariadenie Komisie (EÚ) 2016/1447 z 26. augusta 2016, ktorým sa stanovuje sieťový predpis o požiadavkách na pripojenie sietí jednosmerného prúdu vysokého napätia a jednosmerne pripojených jednotiek parku zdrojov do elektrizačnej sústavy

                        Nariadenie Európskeho parlamentu a Rady (EÚ) 2016/1952 z 26. októbra 2016 o európskej štatistike cien zemného plynu a elektriny a o zrušení smernice 2008/92/ES

                        Plyn

                        Smernica Európskeho parlamentu a Rady 2009/73/ES z 13. júla 2009 o spoločných pravidlách pre vnútorný trh so zemným plynom, ktorou sa zrušuje smernica 2003/55/ES

                        Nariadenie Európskeho parlamentu a Rady (ES) č. 715/2009 z 13. júla 2009 o podmienkach prístupu do prepravných sietí pre zemný plyn, ktorým sa zrušuje nariadenie (ES) č. 1775/2005

                        Smernica Rady 2004/67/ES z 26. apríla 2004 o opatreniach na zaistenie bezpečnosti dodávok zemného plynu

                        Nariadenie Komisie (EÚ) 2015/703 z 30. apríla 2015, ktorým sa stanovuje sieťový predpis o pravidlách týkajúcich sa interoperability a výmeny údajov

                        Nariadenie Komisie (EÚ) 2017/459 zo 16. marca 2017, ktorým sa stanovuje sieťový predpis o mechanizmoch prideľovania kapacity v plynárenských prepravných sieťach a ktorým sa zrušuje nariadenie (EÚ) č. 984/2013

                        Nariadenie Komisie (EÚ) 2017/460 zo 16. marca 2017, ktorým sa stanovuje sieťový predpis o harmonizovaných štruktúrach taríf za prepravu plynu

                        Obnoviteľné zdroje energie

                        Smernica Európskeho parlamentu a Rady 2009/28/ES z 23. apríla 2009 o podpore využívania energie z obnoviteľných zdrojov energie a o zmene a doplnení a následnom zrušení smerníc 2001/77/ES a 2003/30/ES

                        Ropa

                        Smernica Rady 2009/119/ES zo 14. septembra 2009, ktorou sa členským štátom ukladá povinnosť udržiavať minimálne zásoby ropy a/alebo ropných výrobkov

                        Energetická infraštruktúra

                        Nariadenie Európskeho parlamentu a Rady (EÚ) č. 347/2013 zo 17. apríla 2013 o usmerneniach pre transeurópsku energetickú infraštruktúru, ktorým sa zrušuje rozhodnutie č. 1364/2006/ES a menia a dopĺňajú nariadenia (ES) č. 713/2009, (ES) č. 714/2009 a (ES) č. 715/2009

                        Energetická účinnosť

                        Smernica Európskeho parlamentu a Rady 2012/27/EÚ z 25. októbra 2012 o energetickej efektívnosti, ktorou sa menia a dopĺňajú smernice 2009/125/ES a 2010/30/EÚ a ktorou sa zrušujú smernice 2004/8/ES a 2006/32/ES

                        Smernica Európskeho parlamentu a Rady 2010/31/EÚ z 19. mája 2010 o energetickej hospodárnosti budov

                        Nariadenie Európskeho parlamentu a Rady (EÚ) 2017/1369 zo 4. júla 2017, ktorým sa stanovuje rámec pre energetické označovanie a zrušuje smernica 2010/30/EÚ

                        Vykonávacie nariadenia:

                        -Delegované nariadenie Komisie (EÚ) č. 518/2014 z 5. marca 2014, ktorým sa menia delegované nariadenia Komisie (EÚ) č. 1059/2010, (EÚ) č. 1060/2010, (EÚ) č. 1061/2010, (EÚ) č. 1062/2010, (EÚ) č. 626/2011, (EÚ) č. 392/2012, (EÚ) č. 874/2012, (EÚ) č. 665/2013, (EÚ) č. 811/2013 a (EÚ) č. 812/2013, pokiaľ ide o označovanie energeticky významných výrobkov na internete štítkami

                        -Delegované nariadenie Komisie (EÚ) 2017/254 z 30. novembra 2016, ktorým sa menia delegované nariadenia (EÚ) č. 1059/2010, (EÚ) č. 1060/2010, (EÚ) č. 1061/2010, (EÚ) č. 1062/2010, (EÚ) č. 626/2011, (EÚ) č. 392/2012, (EÚ) č. 874/2012, (EÚ) č. 665/2013, (EÚ) č. 811/2013, (EÚ) č. 812/2013, (EÚ) č. 65/2014, (EÚ) č. 1254/2014, (EÚ) 2015/1094, (EÚ) 2015/1186 a (EÚ) 2015/1187, pokiaľ ide o používanie tolerancií pri postupoch overovania

                        -Delegované nariadenie Komisie (EÚ) č. 1060/2010 z 28. septembra 2010, ktorým sa dopĺňa smernica Európskeho parlamentu a Rady 2010/30/EÚ, pokiaľ ide o označovanie chladiacich spotrebičov pre domácnosť energetickými štítkami

                        -Delegované nariadenie Komisie (EÚ) č. 65/2014 z 1. októbra 2013, ktorým sa dopĺňa smernica Európskeho parlamentu a Rady 2010/30/EÚ, pokiaľ ide o označovanie rúr na pečenie a odsávačov pár pre domácnosť energetickými štítkami

                        -Delegované nariadenie Komisie (EÚ) č. 626/2011 zo 4. mája 2011, ktorým sa dopĺňa smernica Európskeho parlamentu a Rady 2010/30/EÚ, pokiaľ ide o označovanie klimatizátorov energetickými štítkami

                        -Delegované nariadenie Komisie (EÚ) č. 874/2012 z 12. júla 2012, ktorým sa dopĺňa smernica Európskeho parlamentu a Rady 2010/30/EÚ, pokiaľ ide o označovanie elektrických svetelných zdrojov a svietidiel energetickými štítkami

                        -Delegované nariadenie Komisie (EÚ) č. 1059/2010 z 28. septembra 2010, ktorým sa dopĺňa smernica Európskeho parlamentu a Rady 2010/30/EÚ, pokiaľ ide o označovanie umývačiek riadu pre domácnosť energetickými štítkami

                        -Smernica Komisie 96/60/ES z 19. septembra 1996, ktorou sa vykonáva smernica Rady 92/75/EHS, pokiaľ ide o označovanie práčok so sušičkou pre domácnosť energetickými štítkami

                        -Delegované nariadenie Komisie (EÚ) č. 392/2012 z 1. marca 2012, ktorým sa dopĺňa smernica Európskeho parlamentu a Rady 2010/30/EÚ, pokiaľ ide o označovanie bubnových sušičiek pre domácnosť energetickými štítkami

                        -Delegované nariadenie Komisie (EÚ) č. 1061/2010 z 28. septembra 2010, ktorým sa dopĺňa smernica Európskeho parlamentu a Rady 2010/30/EÚ, pokiaľ ide o označovanie práčok pre domácnosť energetickými štítkami

                        -Delegované nariadenie Komisie (EÚ) č. 665/2013 z 3. mája 2013, ktorým sa dopĺňa smernica Európskeho parlamentu a Rady 2010/30/EÚ, pokiaľ ide o označovanie vysávačov štítkami

                        -Delegované nariadenie Komisie (EÚ) č. 812/2013 z 18. februára 2013, ktorým sa dopĺňa smernica Európskeho parlamentu a Rady 2010/30/EÚ, pokiaľ ide o označovanie ohrievačov vody, zásobníkov teplej vody a zostáv zložených z ohrievača vody a solárneho zariadenia energetickými štítkami

                        -Delegované nariadenie Komisie (EÚ) č. 811/2013 z 18. februára 2013, ktorým sa dopĺňa smernica Európskeho parlamentu a Rady 2010/30/EÚ, pokiaľ ide o označovanie tepelných zdrojov na vykurovanie priestoru, kombinovaných tepelných zdrojov, zostáv zložených z tepelného zdroja na vykurovanie priestoru, regulátora teploty a solárneho zariadenia a zostáv zložených z kombinovaného tepelného zdroja, regulátora teploty a solárneho zariadenia energetickými štítkami

                        -Delegované nariadenie Komisie (EÚ) č. 1062/2010 z 28. septembra 2010, ktorým sa dopĺňa smernica Európskeho parlamentu a Rady 2010/30/EÚ, pokiaľ ide o označovanie televízorov energetickými štítkami

                        -Delegované nariadenie Komisie (EÚ) č. 1254/2014 z 11. júla 2014, ktorým sa dopĺňa smernica Európskeho parlamentu a Rady 2010/30/EÚ, pokiaľ ide o označovanie vetracích jednotiek pre bytové priestory energetickými štítkami

                        -Delegované nariadenie Komisie (EÚ) 2015/1094 z 5. mája 2015, ktorým sa dopĺňa smernica Európskeho parlamentu a Rady 2010/30/EÚ, pokiaľ ide o označovanie profesionálnych chladených skríň na uskladnenie energetickými štítkami

                        -Delegované nariadenie Komisie (EÚ) 2015/1186 z 24. apríla 2015, ktorým sa dopĺňa smernica Európskeho parlamentu a Rady 2010/30/EÚ, pokiaľ ide o označovanie lokálnych ohrievačov priestoru energetickými štítkami

                        -Delegované nariadenie Komisie (EÚ) 2015/1187 z 27. apríla 2015, ktorým sa dopĺňa smernica Európskeho parlamentu a Rady 2010/30/EÚ, pokiaľ ide o označovanie kotlov na tuhé palivo a zostáv kotla na tuhé palivo, doplnkových ohrievačov, regulátorov teploty a solárnych zariadení energetickými štítkami

                        2. Acquis EÚ, ktoré má Ukrajina vykonávať okrem svojich záväzkov v rámci Zmluvy o Energetickom spoločenstve

                        Vyhľadávanie a prieskum uhľovodíkov

                        Smernica 94/22/ES o podmienkach udeľovania a používania povolení na vyhľadávanie, prieskum a ťažbu uhľovodíkov

                        Harmonogram: ustanovenia smernice sa vykonajú do 3 rokov od nadobudnutia platnosti tejto dohody, pričom sa zohľadnia články (12 a 13) ustanovení v oblasti energetiky súvisiacich s obchodom, ktoré sú uvedené v kapitole 11 (Energetické otázky súvisiace s obchodom) hlavy IV (Obchod a záležitosti súvisiace s obchodom).

                        Energetická účinnosť – energetická hospodárnosť budov

                        Delegované nariadenie Komisie (EÚ) č. 244/2012 zo 16. januára 2012, ktorým sa dopĺňa smernica Európskeho parlamentu a Rady 2010/31/EÚ o energetickej hospodárnosti budov vytvorením rámca porovnávacej metodiky na výpočet nákladovo optimálnych úrovní minimálnych požiadaviek na energetickú hospodárnosť budov a prvkov budov

                        Harmonogram: ustanovenia nariadenia sa vykonajú do 30. júna 2019.

                        Energetická účinnosť – ekodizajn

                        Smernica Európskeho parlamentu a Rady 2009/125/ES z 21. októbra 2009 o vytvorení rámca na stanovenie požiadaviek na ekodizajn energeticky významných výrobkov

                        Harmonogram: ustanovenia smernice 2009/125/ES sa vykonajú do 3 rokov od nadobudnutia platnosti tejto dohody.

                        Vykonávacie nariadenia:

                        -Nariadenie Komisie (EÚ) 2016/2282 z 30. novembra 2016, ktorým sa menia nariadenia (ES) č. 1275/2008, (ES) č. 107/2009, (ES) č. 278/2009, (ES) č. 640/2009, (ES) č. 641/2009, (ES) č. 642/2009, (ES) č. 643/2009, (EÚ) č. 1015/2010, (EÚ) č. 1016/2010, (EÚ) č. 327/2011, (EÚ) č. 206/2012, (EÚ) č. 547/2012, (EÚ) č. 932/2012, (EÚ) č. 617/2013, (EÚ) č. 666/2013, (EÚ) č. 813/2013, (EÚ) č. 814/2013, (EÚ) č. 66/2014, (EÚ) č. 548/2014, (EÚ) č. 1253/2014, (EÚ) 2015/1095, (EÚ) 2015/1185, (EÚ) 2015/1188, (EÚ) 2015/1189 a (EÚ) 2016/2281 so zreteľom na používanie tolerancií pri overovacích postupoch

                        Harmonogram: harmonogram na vykonávanie ustanovení nariadenia sa určí do 31. decembra 2021.

                        -Nariadenie Komisie (EÚ) 2016/2281 z 30. novembra 2016, ktorým sa vykonáva smernica Európskeho parlamentu a Rady 2009/125/ES o vytvorení rámca na stanovenie požiadaviek na ekodizajn energeticky významných výrobkov, pokiaľ ide o požiadavky na ekodizajn výrobkov na ohrievanie vzduchu, chladiacich výrobkov, vysokoteplotných priemyselných chladičov a ventilátorových konvektorov

                        Harmonogram: harmonogram na vykonávanie ustanovení nariadenia sa určí do 31. decembra 2021.

                        -Nariadenie Komisie (EÚ) 2015/1189 z 28. apríla 2015, ktorým sa vykonáva smernica Európskeho parlamentu a Rady 2009/125/ES, pokiaľ ide o požiadavky na ekodizajn kotlov na tuhé palivo

                        Harmonogram: harmonogram na vykonávanie ustanovení nariadenia sa určí do 31. decembra 2021.

                        -Nariadenie Komisie (EÚ) 2015/1188 z 28. apríla 2015, ktorým sa vykonáva smernica Európskeho parlamentu a Rady 2009/125/ES, pokiaľ ide o požiadavky na ekodizajn lokálnych ohrievačov priestoru

                        Harmonogram: harmonogram na vykonávanie ustanovení nariadenia sa určí do 31. decembra 2021.

                        -Nariadenie Komisie (EÚ) 2015/1185 z 24. apríla 2015, ktorým sa vykonáva smernica Európskeho parlamentu a Rady 2009/125/ES, pokiaľ ide o požiadavky na ekodizajn lokálnych ohrievačov priestoru na tuhé palivo

                        Harmonogram: harmonogram na vykonávanie ustanovení nariadenia sa určí do 31. decembra 2021.

                        -Nariadenie Komisie (EÚ) 2015/1095 z 5. mája 2015, ktorým sa vykonáva smernica Európskeho parlamentu a Rady 2009/125/ES, pokiaľ ide o požiadavky na ekodizajn profesionálnych chladených skríň na uskladnenie, šokových skríň, kondenzačných jednotiek a priemyselných chladičov

                        -Nariadenie Komisie (EÚ) č. 1253/2014 zo 7. júla 2014, ktorým sa vykonáva smernica Európskeho parlamentu a Rady 2009/125/ES, pokiaľ ide o požiadavky na ekodizajn vetracích jednotiek

                        Harmonogram: harmonogram na vykonávanie ustanovení nariadenia sa určí do 31. decembra 2021.

                        -Nariadenie Komisie (EÚ) č. 548/2014 z 21. mája 2014, ktorým sa vykonáva smernica Európskeho parlamentu a Rady 2009/125/ES s ohľadom na transformátory malého, stredného a veľkého výkonu

                        Harmonogram: harmonogram na vykonávanie ustanovení nariadenia sa určí do 31. decembra 2021.

                        -Nariadenie Komisie (EÚ) č. 66/2014 zo 14. januára 2014, ktorým sa vykonáva smernica Európskeho parlamentu a Rady 2009/125/ES, pokiaľ ide o požiadavky na ekodizajn rúr na pečenie, varných dosiek a odsávačov pár pre domácnosť

                        Harmonogram: harmonogram na vykonávanie ustanovení nariadenia sa určí do 31. decembra 2021.

                        -Nariadenie Komisie (EÚ) č. 813/2013 z 2. augusta 2013, ktorým sa vykonáva smernica Európskeho parlamentu a Rady 2009/125/ES, pokiaľ ide o požiadavky na ekodizajn tepelných zdrojov na vykurovanie priestoru a kombinovaných tepelných zdrojov

                        Harmonogram: harmonogram na vykonávanie ustanovení nariadenia sa určí do 31. decembra 2021.

                        -Nariadenie Komisie (EÚ) č. 814/2013 z 2. augusta 2013, ktorým sa vykonáva smernica Európskeho parlamentu a Rady 2009/125/ES, pokiaľ ide o požiadavky na ekodizajn ohrievačov vody a zásobníkov teplej vody

                        Harmonogram: harmonogram na vykonávanie ustanovení nariadenia sa určí do 31. decembra 2021.

                        -Nariadenie Komisie (EÚ) č. 666/2013 z 8. júla 2013, ktorým sa vykonáva smernica Európskeho parlamentu a Rady 2009/125/ES, pokiaľ ide o požiadavky na ekodizajn vysávačov

                        Harmonogram: harmonogram na vykonávanie ustanovení nariadenia sa určí do 31. decembra 2021.

                        -Nariadenie Komisie (EÚ) č. 617/2013 z 26. júna 2013, ktorým sa vykonáva smernica Európskeho parlamentu a Rady 2009/125/ES, pokiaľ ide o požiadavky na ekodizajn počítačov a počítačových serverov

                        Harmonogram: harmonogram na vykonávanie ustanovení nariadenia sa určí do 31. decembra 2021.

                        -Nariadenie Komisie (EÚ) č. 932/2012 z 3. októbra 2012, ktorým sa vykonáva smernica Európskeho parlamentu a Rady 2009/125/ES, pokiaľ ide o požiadavky na ekodizajn bubnových sušičiek pre domácnosť

                        Harmonogram: harmonogram na vykonávanie ustanovení nariadenia sa určí do 31. decembra 2021.

                        -Nariadenie Komisie (EÚ) č. 622/2012 z 11. júla 2012, ktorým sa mení a dopĺňa nariadenie (ES) č. 641/2009, pokiaľ ide o požiadavky na ekodizajn bezupchávkových samostatných obehových čerpadiel a bezupchávkových obehových čerpadiel integrovaných vo výrobkoch

                        Harmonogram: harmonogram na vykonávanie ustanovení nariadenia sa určí do 31. decembra 2021.

                        -Nariadenie Komisie (ES) č. 641/2009 z 22. júla 2009, ktorým sa vykonáva smernica Európskeho parlamentu a Rady 2005/32/ES, pokiaľ ide o požiadavky na ekodizajn bezupchávkových samostatných obehových čerpadiel a bezupchávkových obehových čerpadiel integrovaných vo výrobkoch

                        Harmonogram: harmonogram na vykonávanie ustanovení nariadenia sa určí do 31. decembra 2021.

                        -Nariadenie Komisie (EÚ) č. 547/2012 z 25. júna 2012, ktorým sa vykonáva smernica Európskeho parlamentu a Rady 2009/125/ES, pokiaľ ide o požiadavky na ekodizajn vodných čerpadiel

                        Harmonogram: harmonogram na vykonávanie ustanovení nariadenia sa určí do 31. decembra 2021.

                        -Nariadenie Komisie (EÚ) č. 206/2012 zo 6. marca 2012, ktorým sa vykonáva smernica Európskeho parlamentu a Rady 2009/125/ES, pokiaľ ide o požiadavky na ekodizajn klimatizátorov a pohodových ventilátorov

                        Harmonogram: harmonogram na vykonávanie ustanovení nariadenia sa určí do 31. decembra 2021.

                        -Nariadenie Komisie (EÚ) č. 327/2011 z 30. marca 2011, ktorým sa vykonáva smernica Európskeho parlamentu a Rady 2009/125/ES, pokiaľ ide o požiadavky na ekodizajn ventilátorov poháňaných motorom s elektrickým príkonom 125 W až 500 kW

                        Harmonogram: harmonogram na vykonávanie ustanovení nariadenia sa určí do 31. decembra 2021.

                        -Nariadenie Komisie (EÚ) č. 1016/2010 z 10. novembra 2010, ktorým sa vykonáva smernica Európskeho parlamentu a Rady 2009/125/ES, pokiaľ ide o požiadavky na ekodizajn umývačiek riadu pre domácnosť

                        Harmonogram: harmonogram na vykonávanie ustanovení nariadenia sa určí do 31. decembra 2021.

                        -Nariadenie Komisie (EÚ) č. 1015/2010 z 10. novembra 2010, ktorým sa vykonáva smernica Európskeho parlamentu a Rady 2009/125/ES, pokiaľ ide o požiadavky na ekodizajn práčok pre domácnosť

                        Harmonogram: harmonogram na vykonávanie ustanovení nariadenia sa určí do 31. decembra 2021.

                        -Nariadenie Komisie (EÚ) 2015/1428 z 25. augusta 2015, ktorým sa mení nariadenie Komisie (ES) č. 244/2009, pokiaľ ide o požiadavky na ekodizajn nesmerových svetelných zdrojov pre domácnosť a nariadenie Komisie (ES) č. 245/2009, pokiaľ ide o požiadavky na ekodizajn žiariviek bez zabudovaného predradníka, výbojok s vysokou svietivosťou a predradníkov a svietidiel, ktoré sú schopné ovládať takéto svetelné zdroje, a ktorým sa ruší smernica Európskeho parlamentu a Rady 2000/55/ES a nariadenie Komisie (EÚ) č. 1194/2012, pokiaľ ide o požiadavky na ekodizajn smerových svetelných zdrojov, svetelných zdrojov LED a súvisiaceho vybavenia

                        Harmonogram: harmonogram na vykonávanie ustanovení nariadenia sa určí do 31. decembra 2021.

                        -Nariadenie Komisie (ES) č. 245/2009 z 18. marca 2009, ktorým sa vykonáva smernica Európskeho parlamentu a Rady 2005/32/ES v súvislosti s požiadavkami na ekodizajn žiariviek bez zabudovaného predradníka, výbojok s vysokou svietivosťou a predradníkov a svietidiel, ktoré sú schopné ovládať takéto svetelné zdroje, a ktorým sa ruší smernica Európskeho parlamentu a Rady 2000/55/ES, v znení zmien

                        Harmonogram: ustanovenia nariadenia sa vykonajú do 3 rokov od nadobudnutia platnosti tejto dohody.

                        -Nariadenie Komisie (EÚ) č. 1194/2012 z 12. decembra 2012, ktorým sa vykonáva smernica Európskeho parlamentu a Rady 2009/125/ES, pokiaľ ide o požiadavky na ekodizajn smerových svetelných zdrojov, svetelných zdrojov LED a súvisiaceho vybavenia

                        Harmonogram: harmonogram na vykonávanie ustanovení nariadenia sa určí do 31. decembra 2021.

                        -Nariadenie Komisie (ES) č. 244/2009 z 18. marca 2009, ktorým sa vykonáva smernica Európskeho parlamentu a Rady 2005/32/ES v súvislosti s požiadavkami na ekodizajn nesmerových svetelných zdrojov pre domácnosť, v znení zmien

                        Harmonogram: ustanovenia nariadenia sa vykonajú do 3 rokov od nadobudnutia platnosti tejto dohody.

                        -Nariadenie Komisie (ES) č. 859/2009 z 18. septembra 2009, ktorým sa mení a dopĺňa nariadenie (ES) č. 244/2009 v súvislosti s požiadavkami na ekodizajn ultrafialového žiarenia nesmerových svetelných zdrojov pre domácnosť

                        Harmonogram: harmonogram na vykonávanie ustanovení nariadenia sa určí do 31. decembra 2021.

                        -Nariadenie Komisie (EÚ) č. 347/2010 z 21. apríla 2010, ktorým sa mení a dopĺňa nariadenie Komisie (ES) č. 245/2009 v súvislosti s požiadavkami na ekodizajn žiariviek bez zabudovaného predradníka, výbojok s vysokou svietivosťou a predradníkov a svietidiel, ktoré sú schopné ovládať takéto svetelné zdroje

                        Harmonogram: harmonogram na vykonávanie ustanovení nariadenia sa určí do 31. decembra 2021.

                        -Nariadenie Komisie (ES) č. 643/2009 z 22. júla 2009, ktorým sa vykonáva smernica Európskeho parlamentu a Rady 2005/32/ES o požiadavkách na ekodizajn chladiacich spotrebičov pre domácnosť

                        Harmonogram: harmonogram na vykonávanie ustanovení nariadenia sa určí do 31. decembra 2021.

                        -Nariadenie Komisie (ES) č. 642/2009 z 22. júla 2009, ktorým sa vykonáva smernica Európskeho parlamentu a Rady 2005/32/ES o požiadavkách na ekodizajn televízorov

                        Harmonogram: harmonogram na vykonávanie ustanovení nariadenia sa určí do 31. decembra 2021.

                        -Nariadenie Komisie (EÚ) č. 4/2014 zo 6. januára 2014, ktorým sa mení nariadenie (ES) č. 640/2009, ktorým sa vykonáva smernica Európskeho parlamentu a Rady 2005/32/ES, pokiaľ ide o požiadavky na ekodizajn elektromotorov

                        Harmonogram: harmonogram na vykonávanie ustanovení nariadenia sa určí do 31. decembra 2021.

                        -Nariadenie Komisie (ES) č. 640/2009 z 22. júla 2009, ktorým sa vykonáva smernica Európskeho parlamentu a Rady 2005/32/ES, pokiaľ ide o požiadavky na ekodizajn elektromotorov + korigendum Ú. v. EÚ L 46, 19.2.2011

                        Harmonogram: harmonogram na vykonávanie ustanovení nariadenia sa určí do 31. decembra 2021.

                        -Nariadenie Komisie (ES) č. 278/2009 zo 6. apríla 2009, ktorým sa vykonáva smernica Európskeho parlamentu a Rady 2005/32/ES, pokiaľ ide o požiadavky na ekodizajn v prípade spotreby elektrickej energie externých zdrojov napájania v stave bez záťaže a ich priemernej účinnosti v aktívnom režime, v znení zmien

                        Harmonogram: ustanovenia nariadenia sa vykonajú do 3 rokov od nadobudnutia platnosti tejto dohody.

                        -Nariadenie Komisie (ES) č. 107/2009 zo 4. februára 2009, ktorým sa vykonáva smernica Európskeho parlamentu a Rady 2005/32/ES, pokiaľ ide o požiadavky na ekodizajn jednoduchých set-top boxov, v znení zmien

                        Harmonogram: ustanovenia nariadenia sa vykonajú do 3 rokov od nadobudnutia platnosti tejto dohody.

                        -Nariadenie Komisie (ES) č. 1275/2008 zo 17. decembra 2008, ktorým sa vykonáva smernica Európskeho parlamentu a Rady 2005/32/ES, pokiaľ ide o požiadavky na ekodizajn elektrických a elektronických zariadení v domácnosti a kancelárskych zariadení v súvislosti so spotrebou elektrickej energie v stave pohotovosti a vo vypnutom stave, v znení zmien

                        Harmonogram: ustanovenia nariadenia sa vykonajú do 3 rokov od nadobudnutia platnosti tejto dohody.

                        -Smernica Rady 92/42/EHS z 21. mája 1992 o požiadavkách na účinnosť nových teplovodných kotlov na kvapalné alebo plynné palivá v znení zmien

                        Harmonogram: ustanovenia smernice sa vykonajú do 3 rokov od nadobudnutia platnosti tejto dohody.

                        -Nariadenie Komisie (ES) č. 643/2009 z 22. júla 2009, ktorým sa vykonáva smernica Európskeho parlamentu a Rady 2005/32/ES o požiadavkách na ekodizajn chladiacich spotrebičov pre domácnosť, v znení zmien

                        Harmonogram: harmonogram na vykonávanie ustanovení nariadenia sa určí do 31. decembra 2021.

                        Jadrová energetika

                        Smernica Rady 2013/59/Euratom z 5. decembra 2013, ktorou sa stanovujú základné bezpečnostné normy ochrany pred nebezpečenstvami vznikajúcimi v dôsledku ionizujúceho žiarenia, a ktorou sa zrušujú smernice 89/618/Euratom, 90/641/Euratom, 96/29/Euratom, 97/43/Euratom a 2003/122/Euratom

                        Harmonogram: ustanovenia smernice sa vykonajú do 4 rokov od nadobudnutia platnosti tejto dohody.

                        Smernica Rady 2006/117/Euratom z 20. novembra 2006 o dozore a kontrole pri preprave rádioaktívneho odpadu a vyhoretého jadrového paliva

                        Harmonogram: ustanovenia smernice sa vykonajú do 2 rokov od nadobudnutia platnosti tejto dohody.

                        Smernica Rady 2009/71/Euratom z 25. júna 2009, ktorou sa zriaďuje rámec Spoločenstva pre jadrovú bezpečnosť jadrových zariadení

                        Harmonogram: ustanovenia smernice sa vykonajú do 3 rokov od nadobudnutia platnosti tejto dohody.

                        Smernica Rady 2014/87/Euratom z  8. júla 2014, ktorou sa mení smernica 2009/71/Euratom, ktorou sa zriaďuje rámec Spoločenstva pre jadrovú bezpečnosť jadrových zariadení

                        Harmonogram: ustanovenia smernice sa vykonajú do 3 rokov od nadobudnutia platnosti tejto dohody.

                        Smernica Rady 2011/70/Euratom z 19. júla 2011, ktorou sa zriaďuje rámec Spoločenstva pre zodpovedné a bezpečné nakladanie s vyhoreným palivom a rádioaktívnym odpadom

                        Harmonogram: ustanovenia smernice sa vykonajú do 3 rokov od nadobudnutia platnosti tejto dohody.


               EURÓPSKA KOMISIA
            V Bruseli27. 5. 2019
            COM(2019) 239 final
            2019/0114(NLE)
            Návrh
            ROZHODNUTIE RADY
            o pozícii, ktorá sa má prijať v mene Európskej úniev Spoločnom výbore EHP k zmene Protokolu 31 k Dohode o EHP o spolupráci v špecifických oblastiach mimo štyroch slobôd(rozpočtový riadok 02 03 01 – Vnútorný trh a rozpočtový riadok 02 03 04 – Nástroje na riadenie vnútorného trhu)
            (Text s významom pre EHP)

               DÔVODOVÁ SPRÁVA

               1.KONTEXT NÁVRHU

               •Dôvody a ciele návrhu

               S cieľom zabezpečiť potrebnú právnu istotu a homogénnosť vnútorného trhu má Spoločný výbor EHP začleniť všetky príslušné právne predpisy EÚ čo najskôr po ich prijatí do Dohody o EHP a takisto umožniť účasť štátov EZVO, ktoré sú členmi EHP, na akciách alebo programoch EÚ, ktoré súvisia s EHP.

               Cieľom návrhu rozhodnutia Spoločného výboru EHP (pripojeného k navrhovanému rozhodnutiu Rady) je zmeniť Protokol 31 k Dohode o EHP o „spolupráci v špecifických oblastiach mimo štyroch slobôd“. Je to potrebné na to, aby sa štáty EZVO, ktoré sú členmi EHP, mohli zúčastňovať na programoch a činnostiach Únie financovaných z rozpočtových riadkov všeobecného rozpočtu Európskej únie. V tomto prípade je účelom predmetného pozmeňujúceho návrhu umožniť štátom EZVO, ktoré sú členmi EHP (Nórsko, Island a Lichtenštajnsko), aby sa zúčastňovali na akciách Únie týkajúcich sa rozpočtového riadku 02 03 01 „Vnútorný trh“ a rozpočtového riadku 02 03 04 „Nástroje na riadenie vnútorného trhu“ všeobecného rozpočtu Európskej únie na rozpočtový rok 2019.

               •Súlad s existujúcimi ustanoveniami v tejto oblasti politiky

               Pripojený návrh rozhodnutia Spoločného výboru je plne v súlade s cieľom Dohody o EHP podporovať trvalé a vyvážené upevňovanie obchodných a hospodárskych vzťahov medzi zmluvnými stranami za rovnakých podmienok hospodárskej súťaže a dodržiavanie rovnakých pravidiel s cieľom vytvoriť homogénny Európsky hospodársky priestor.

               •Súlad s ostatnými politikami Únie

               Rozhodnutie Spoločného výboru je zároveň v súlade s ostatnými politikami Únie, najmä prostredníctvom cieľa chrániť homogénnosť vnútorného trhu EÚ.

               2.PRÁVNY ZÁKLAD, SUBSIDIARITA A PROPORCIONALITA

               •Právny základ

               Návrh vychádza z článku 114 ZFEÚ v spojení s jej článkom 218 ods. 9. Podľa článku 1 ods. 3 nariadenia Rady (ES) č. 2894/94
                  1
                o opatreniach na vykonávanie Dohody o EHP Rada na základe návrhu Komisie stanoví pozíciu, ktorá sa má v mene Únie prijať k takýmto rozhodnutiam.

               •Subsidiarita (v prípade inej ako výlučnej právomoci)

               Návrh je v súlade so zásadou subsidiarity z tohto dôvodu:

               Cieľ tohto návrhu, ktorým je zabezpečenie homogénnosti vnútorného trhu, nemôžu uspokojivo dosiahnuť jednotlivé členské štáty, a preto ho z dôvodu jeho účinkov možno lepšie dosiahnuť na úrovni Únie.

               •Proporcionalita

                  V súlade so zásadou proporcionality tento návrh neprekračuje rámec toho, čo je nevyhnutné na dosiahnutie jeho cieľa, t. j. zabezpečenie homogénnosti vnútorného trhu.

               •Výber nástroja

                  V súlade s článkom 98 Dohody o EHP je vybraným nástrojom rozhodnutie Spoločného výboru EHP. Spoločný výbor EHP zabezpečuje účinné vykonávanie a fungovanie Dohody o EHP. Na tento účel prijíma rozhodnutia v prípadoch stanovených v tejto dohode.

               3.VÝSLEDKY HODNOTENÍ EX-POST, KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU

               Neuplatňuje sa.

               4.VPLYV NA ROZPOČET

                  Štáty EZVO, ktoré sú členmi EHP, finančne prispejú do rozpočtového riadku 02 03 01 „Vnútorný trh“ a rozpočtového riadku 02 03 04 „Nástroje na riadenie vnútorného trhu“. Presná suma bude stanovená v súlade s ustanoveniami Dohody o EHP po prijatí tohto návrhu rozhodnutia Rady.

               5.ĎALŠIE PRVKY

               V súlade s rozpočtovou politikou EÚ môže k účasti na činnosti EÚ dôjsť až po uhradení zodpovedajúceho finančného príspevku. Podľa Protokolu 32 k Dohode o EHP je však ročný finančný príspevok štátov EZVO, ktoré sú členmi EHP, splatný každoročne do 31. augusta, a to v nadväznosti na výzvu zo strany EÚ na poskytnutie príspevkov, ktorú Európska komisia vypracuje a do 15. augusta predloží štátom EZVO, ktoré sú členmi EHP.

               V záujme preklenutia obdobia od januára do augusta bude preto návrh rozhodnutia Spoločného výboru účinný spätne od januára. Takto sa počas celého kalendárneho roka zabezpečí kontinuita spolupráce, ako je stanovené v Dohode o EHP.

                  Spätná účinnosť sa netýka práv a povinností dotknutých osôb a je v súlade so zásadou oprávneného očakávania.

               2019/0114 (NLE)

               Návrh

               ROZHODNUTIE RADY

               o pozícii, ktorá sa má prijať v mene Európskej únie
                  v Spoločnom výbore EHP k zmene Protokolu 31 k Dohode o EHP o spolupráci v špecifických oblastiach mimo štyroch slobôd

                  (rozpočtový riadok 02 03 01 – Vnútorný trh a rozpočtový riadok 02 03 04 – Nástroje na riadenie vnútorného trhu)

               (Text s významom pre EHP)

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 114 v spojení s jej článkom 218 ods. 9,

               so zreteľom na nariadenie Rady (ES) č. 2894/94 z 28. novembra 1994 o opatreniach na vykonávanie Dohody o Európskom hospodárskom priestore
                  2
               , a najmä na jeho článok 1 ods. 3,

               so zreteľom na návrh Európskej komisie,

               keďže:

               (1)Dohoda o Európskom hospodárskom priestore
                  3
                (ďalej len „Dohoda o EHP“) nadobudla platnosť 1. januára 1994.

               (2)Podľa článku 98 Dohody o EHP sa na základe rozhodnutia Spoločného výboru EHP môže meniť, okrem iného, Protokol 31 k Dohode o EHP.

               (3)Protokol 31 k Dohode o EHP obsahuje ustanovenia o spolupráci v špecifických oblastiach mimo štyroch slobôd.

               (4)Je vhodné rozšíriť spoluprácu zmluvných strán Dohody o EHP, pokiaľ ide o činnosti Únie financované zo všeobecného rozpočtu Európskej únie, ktoré sa týkajú fungovania a rozvoja vnútorného trhu s tovarom a so službami.

               (5)Protokol 31 k Dohode o EHP by sa preto mal zmeniť s cieľom umožniť túto rozšírenú spoluprácu od 1. januára 2019.

               (6)Pozícia Únie v Spoločnom výbore EHP by mala vychádzať z pripojeného návrhu rozhodnutia,

               PRIJALA TOTO ROZHODNUTIE:

               Článok 1

               Pozícia, ktorá sa má prijať v mene Únie v Spoločnom výbore EHP k navrhovanej zmene Protokolu 31 k Dohode o EHP o spolupráci v špecifických oblastiach mimo štyroch slobôd, je založená na návrhu rozhodnutia Spoločného výboru EHP pripojenom k tomuto rozhodnutiu.

               Článok 2

               Toto rozhodnutie nadobúda účinnosť dňom jeho prijatia.

               V Bruseli

                     Za Radu

                     predseda

                     (1)

                        Ú. v. ES L 305, 30.11.1994, s. 6 – 8.

                     (2)

                        Ú. v. ES L 305, 30.11.1994, s. 6.

                     (3)

                        Ú. v. ES L 1, 3.1.1994, s. 3.

    ---documentbreak---

               EURÓPSKA KOMISIA
            V Bruseli27. 5. 2019
            COM(2019) 239 final
            PRÍLOHA
            k
            návrhu ROZHODNUTIA RADY
            o pozícii, ktorá sa má prijať v mene Európskej úniev Spoločnom výbore EHP k zmene Protokolu 31 k Dohode o EHP o spolupráci v špecifických oblastiach mimo štyroch slobôd(rozpočtový riadok 02 03 01 – Vnútorný trh a rozpočtový riadok 02 03 04 – Nástroje na riadenie vnútorného trhu)

               PRÍLOHA

               ROZHODNUTIE SPOLOČNÉHO VÝBORU EHP

               č. [...]

               z [...],

               ktorým sa mení Protokol 31 k Dohode o EHP
                  o spolupráci v špecifických oblastiach mimo štyroch slobôd

               SPOLOČNÝ VÝBOR EHP

               so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej články 86 a 98,

               keďže:

               Je vhodné pokračovať v spolupráci zmluvných strán Dohody o EHP, pokiaľ ide o činnosti Únie financované zo všeobecného rozpočtu Únie, ktoré sa týkajú fungovania a rozvoja vnútorného trhu s tovarom a so službami a nástrojov na riadenie vnútorného trhu.

               Protokol 31 k Dohode o EHP by sa preto mal zmeniť s cieľom umožniť túto rozšírenú spoluprácu od 1. januára 2019,

               PRIJAL TOTO ROZHODNUTIE:

               Článok 1

               V článku 7 ods. 12 a 14 Protokolu 31 k Dohode o EHP sa slová „a 2018“ nahrádzajú slovami „, 2018 a 2019“.

               Článok 2

               Toto rozhodnutie nadobúda účinnosť dňom nasledujúcim po doručení posledného oznámenia podľa článku 103 ods. 1 Dohody o EHP
                  1*.

               Uplatňuje sa od 1. januára 2019.

               Článok 3

               Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.

               V Bruseli [...]

                  Za Spoločný výbor EHP

                  predseda

                  [...]

                  tajomníci

                  Spoločného výboru EHP

                  [...]

                     (1)
                  *
                        [Ústavné požiadavky neboli oznámené.] [Ústavné požiadavky boli oznámené.]


               EURÓPSKA KOMISIA
            V Bruseli27. 5. 2019
            COM(2019) 238 final
            2019/0113(NLE)
            Návrh
            ROZHODNUTIE RADY
            o pozícii, ktorá sa má prijať v mene Európskej úniev Spoločnom výbore EHP k zmene Protokolu 31 k Dohode o EHP o spolupráci v špecifických oblastiach mimo štyroch slobôd(rozpočtový riadok 04 03 01 03 – Sociálne zabezpečenie)
            (Text s významom pre EHP)

               DÔVODOVÁ SPRÁVA

               1.KONTEXT NÁVRHU

               •Dôvody a ciele návrhu

                  S cieľom zabezpečiť potrebnú právnu istotu a homogénnosť vnútorného trhu má Spoločný výbor EHP začleniť všetky príslušné právne predpisy EÚ čo najskôr po ich prijatí do Dohody o EHP a takisto umožniť účasť štátov EZVO, ktoré sú členmi EHP, na akciách alebo programoch EÚ, ktoré súvisia s EHP.

                  Cieľom návrhu rozhodnutia Spoločného výboru EHP (pripojeného k navrhovanému rozhodnutiu Rady) je zmeniť Protokol 31 k Dohode o EHP o „spolupráci v špecifických oblastiach mimo štyroch slobôd“. Je to potrebné na to, aby sa štáty EZVO, ktoré sú členmi EHP, mohli zúčastňovať na programoch a činnostiach Únie financovaných z rozpočtových riadkov všeobecného rozpočtu Európskej únie. V tomto prípade je účelom predmetného pozmeňujúceho návrhu umožniť štátom EZVO, ktoré sú členmi EHP (Nórsko, Island a Lichtenštajnsko), aby sa zúčastňovali na akciách Únie súvisiacich s voľným pohybom pracovníkov, koordináciou systémov sociálneho zabezpečenia a opatreniami vzťahujúcimi sa na migrantov vrátane migrantov z tretích krajín, ktoré sa týkajú rozpočtového riadku 04 03 01 03 všeobecného rozpočtu Európskej únie na rozpočtový rok 2019.

               •Súlad s existujúcimi ustanoveniami v tejto oblasti politiky

                  Pripojený návrh rozhodnutia Spoločného výboru je plne v súlade s cieľom Dohody o EHP podporovať trvalé a vyvážené upevňovanie obchodných a hospodárskych vzťahov medzi zmluvnými stranami za rovnakých podmienok hospodárskej súťaže a dodržiavanie rovnakých pravidiel s cieľom vytvoriť homogénny Európsky hospodársky priestor.

               •Súlad s ostatnými politikami Únie

                  Rozhodnutie Spoločného výboru je zároveň v súlade s ostatnými politikami Únie, najmä prostredníctvom cieľa chrániť homogénnosť vnútorného trhu EÚ.

               2.PRÁVNY ZÁKLAD, SUBSIDIARITA A PROPORCIONALITA

               •Právny základ

                  Návrh vychádza z článkov 46 a 48 ZFEÚ v spojení s jej článkom 218 ods. 9. Podľa článku 1 ods. 3 nariadenia Rady (ES) č. 2894/94
                     1
                   o opatreniach na vykonávanie Dohody o EHP Rada na základe návrhu Komisie stanoví pozíciu, ktorá sa má v mene Únie prijať k takýmto rozhodnutiam.

               •Subsidiarita (v prípade inej ako výlučnej právomoci)

                  Návrh je v súlade so zásadou subsidiarity z tohto dôvodu:

                  Cieľ tohto návrhu, ktorým je zabezpečenie homogénnosti vnútorného trhu, nemôžu uspokojivo dosiahnuť jednotlivé členské štáty, a preto ho z dôvodu jeho účinkov možno lepšie dosiahnuť na úrovni Únie.

               •Proporcionalita

                  V súlade so zásadou proporcionality tento návrh neprekračuje rámec toho, čo je nevyhnutné na dosiahnutie daného cieľa.

               •Výber nástroja

                  V súlade s článkom 98 Dohody o EHP je vybraným nástrojom rozhodnutie Spoločného výboru EHP. Spoločný výbor EHP zabezpečuje účinné vykonávanie a fungovanie Dohody o EHP. Na tento účel prijíma rozhodnutia v prípadoch stanovených v Dohode o EHP.

               3.VÝSLEDKY HODNOTENÍ EX-POST, KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU

                  Neuplatňuje sa.

               4.VPLYV NA ROZPOČET

                  Štáty EZVO, ktoré sú členmi EHP, finančne prispejú do rozpočtového riadku 04 03 01 03 „Voľný pohyb pracovníkov, koordinácia systémov sociálneho zabezpečenia, ako aj opatrení vzťahujúcich sa na migrantov vrátane migrantov z tretích krajín“. Presná suma bude stanovená v súlade s ustanoveniami Dohody o EHP po prijatí tohto návrhu rozhodnutia Rady.

               5.ĎALŠIE PRVKY

               V súlade s rozpočtovou politikou EÚ môže k účasti na činnosti EÚ dôjsť až po uhradení zodpovedajúceho finančného príspevku. Podľa Protokolu 32 k Dohode o EHP je však ročný finančný príspevok štátov EZVO, ktoré sú členmi EHP, splatný každoročne do 31. augusta, a to v nadväznosti na výzvu zo strany EÚ na poskytnutie príspevkov, ktorú Európska komisia vypracuje a do 15. augusta predloží štátom EZVO, ktoré sú členmi EHP.

               V záujme preklenutia obdobia od januára do augusta bude preto návrh rozhodnutia Spoločného výboru účinný spätne od januára. Takto sa počas celého kalendárneho roka zabezpečí kontinuita spolupráce, ako je stanovené v Dohode o EHP.

                  Spätná účinnosť sa netýka práv a povinností dotknutých osôb a je v súlade so zásadou oprávneného očakávania.

               2019/0113 (NLE)

               Návrh

               ROZHODNUTIE RADY

               o pozícii, ktorá sa má prijať v mene Európskej únie
                  v Spoločnom výbore EHP k zmene Protokolu 31 k Dohode o EHP o spolupráci v špecifických oblastiach mimo štyroch slobôd

                  (rozpočtový riadok 04 03 01 03 – Sociálne zabezpečenie)

               (Text s významom pre EHP)

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej články 46 a 48 v spojení s jej článkom 218 ods. 9,

               so zreteľom na nariadenie Rady (ES) č. 2894/94 z 28. novembra 1994 o opatreniach na vykonávanie Dohody o Európskom hospodárskom priestore
                  2
               , a najmä na jeho článok 1 ods. 3,

               so zreteľom na návrh Európskej komisie,

               keďže:

               (1)Dohoda o Európskom hospodárskom priestore
                  3
                (ďalej len „Dohoda o EHP“) nadobudla platnosť 1. januára 1994.

               (2)Podľa článku 98 Dohody o EHP sa na základe rozhodnutia Spoločného výboru EHP môže meniť, okrem iného, Protokol 31 k Dohode o EHP.

               (3)Protokol 31 k Dohode o EHP obsahuje osobitné ustanovenia o spolupráci v špecifických oblastiach mimo štyroch slobôd.

               (4)Je vhodné pokračovať v spolupráci zmluvných strán Dohody o EHP, pokiaľ ide o činnosti Únie financované zo všeobecného rozpočtu Európskej únie, ktoré sa týkajú voľného pohybu pracovníkov, koordinácie systémov sociálneho zabezpečenia, ako aj opatrení vzťahujúcich sa na migrantov vrátane migrantov z tretích krajín.

               (5)Protokol 31 k Dohode o EHP by sa preto mal zmeniť, aby sa v tejto rozšírenej spolupráci mohlo pokračovať aj po 31. decembri 2018.

               (6)Pozícia Únie v Spoločnom výbore EHP by preto mala vychádzať z pripojeného návrhu rozhodnutia,

               PRIJALA TOTO ROZHODNUTIE:

               Článok 1

               Pozícia, ktorá sa má prijať v mene Únie v Spoločnom výbore EHP k navrhovanej zmene Protokolu 31 k Dohode o EHP o spolupráci v špecifických oblastiach mimo štyroch slobôd, je založená na návrhu rozhodnutia Spoločného výboru EHP pripojenom k tomuto rozhodnutiu.

               Článok 2

               Toto rozhodnutie nadobúda účinnosť dňom jeho prijatia.

               V Bruseli

                     Za Radu

                     predseda

                     (1)

                        Ú. v. ES L 305, 30.11.1994, s. 6 – 8.

                     (2)

                        Ú. v. ES L 305, 30.11.1994, s. 6.

                     (3)

                        Ú. v. ES L 1, 3.1.1994, s. 3.

    ---documentbreak---

               EURÓPSKA KOMISIA
            V Bruseli27. 5. 2019
            COM(2019) 238 final
            PRÍLOHA
            k
            návrhu rozhodnutia Rady
            o pozícii, ktorá sa má prijať v mene Európskej úniev Spoločnom výbore EHP k zmene Protokolu 31 k Dohode o EHP o spolupráci v špecifických oblastiach mimo štyroch slobôd(rozpočtový riadok 04 03 01 03 – Sociálne zabezpečenie)

               PRÍLOHA

               ROZHODNUTIE SPOLOČNÉHO VÝBORU EHP
               č. [...]

               z ...,

               ktorým sa mení Protokol 31 k Dohode o EHP
               o spolupráci v špecifických oblastiach mimo štyroch slobôd

               SPOLOČNÝ VÝBOR EHP

               so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej články 86 a 98,

               keďže:

               (1)Je vhodné pokračovať v spolupráci zmluvných strán Dohody o EHP, pokiaľ ide o činnosti Únie financované zo všeobecného rozpočtu Únie, ktoré sa týkajú voľného pohybu pracovníkov, koordinácie systémov sociálneho zabezpečenia, ako aj opatrení vzťahujúcich sa na migrantov vrátane migrantov z tretích krajín.

               (2)Protokol 31 k Dohode o EHP by sa preto mal zmeniť s cieľom umožniť túto rozšírenú spoluprácu od 1. januára 2019,

               PRIJAL TOTO ROZHODNUTIE:

               Článok 1

               V článku 5 ods. 5 a 13 Protokolu 31 k Dohode o EHP sa slová „a 2018“ nahrádzajú slovami „, 2018 a 2019“.

               Článok 2

               Toto rozhodnutie nadobúda účinnosť dňom nasledujúcim po doručení posledného oznámenia podľa článku 103 ods. 1 Dohody o EHP
                  1*.

                  2Uplatňuje sa od 1. januára 2019.

               Článok 3

               Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.

               V Bruseli

                  Za Spoločný výbor EHP

                  predseda

                  tajomníci

                  Spoločného výboru EHP

                     (1)

                     *
                           [Ústavné požiadavky neboli oznámené.] [Ústavné požiadavky boli oznámené.]


               EURÓPSKA KOMISIA
            V Bruseli27. 5. 2019
            COM(2019) 241 final
            2019/0115(NLE)
            Návrh
            ROZHODNUTIE RADY
            o pozícii, ktorá sa má prijať v mene Európskej úniev Spoločnom výbore EHP k zmene Protokolu 31 k Dohode o EHP o spolupráci v špecifických oblastiach mimo štyroch slobôd(rozpočtový riadok 33 02 03 01 – Právo obchodných spoločností)
            (Text s významom pre EHP)

               DÔVODOVÁ SPRÁVA

               1.KONTEXT NÁVRHU

               •Dôvody a ciele návrhu

               S cieľom zabezpečiť potrebnú právnu istotu a homogénnosť vnútorného trhu má Spoločný výbor EHP začleniť všetky príslušné právne predpisy EÚ čo najskôr po ich prijatí do Dohody o EHP a takisto umožniť účasť štátov EZVO, ktoré sú členmi EHP, na akciách alebo programoch EÚ, ktoré súvisia s EHP.

                  Cieľom návrhu rozhodnutia Spoločného výboru EHP (pripojeného k navrhovanému rozhodnutiu Rady) je zmeniť Protokol 31 k Dohode o EHP o „spolupráci v špecifických oblastiach mimo štyroch slobôd“. Je to potrebné na to, aby sa štáty EZVO, ktoré sú členmi EHP, mohli zúčastňovať na programoch a činnostiach Únie financovaných z rozpočtových riadkov všeobecného rozpočtu Európskej únie. V tomto prípade je účelom predmetného pozmeňujúceho návrhu umožniť štátom EZVO, ktoré sú členmi EHP (Nórsko, Island a Lichtenštajnsko), aby sa zúčastňovali na akciách Únie týkajúcich sa rozpočtového riadku 33 02 03 01: „Právo obchodných spoločností“ všeobecného rozpočtu Európskej únie na rozpočtový rok 2019.

               •Súlad s existujúcimi ustanoveniami v tejto oblasti politiky

                  Pripojený návrh rozhodnutia Spoločného výboru je plne v súlade s cieľom Dohody o EHP podporovať trvalé a vyvážené upevňovanie obchodných a hospodárskych vzťahov medzi zmluvnými stranami za rovnakých podmienok hospodárskej súťaže a dodržiavanie rovnakých pravidiel s cieľom vytvoriť homogénny Európsky hospodársky priestor.

               •Súlad s ostatnými politikami Únie

                  Rozhodnutie Spoločného výboru je zároveň v súlade s ostatnými politikami Únie, najmä prostredníctvom cieľa chrániť homogénnosť vnútorného trhu EÚ.

               2.PRÁVNY ZÁKLAD, SUBSIDIARITA A PROPORCIONALITA

               •Právny základ

               Návrh vychádza z článku 114 ZFEÚ v spojení s jej článkom 218 ods. 9. Podľa článku 1 ods. 3 nariadenia Rady (ES) č. 2894/94
                  1
                o opatreniach na vykonávanie Dohody o EHP Rada na základe návrhu Komisie stanoví pozíciu, ktorá sa má v mene Únie prijať k takýmto rozhodnutiam.

               •Subsidiarita (v prípade inej ako výlučnej právomoci)

               Návrh je v súlade so zásadou subsidiarity z tohto dôvodu:

                  Cieľ tohto návrhu, ktorým je zabezpečenie homogénnosti vnútorného trhu, nemôžu uspokojivo dosiahnuť jednotlivé členské štáty, a preto ho z dôvodu jeho účinkov možno lepšie dosiahnuť na úrovni Únie.

               •Proporcionalita

                  V súlade so zásadou proporcionality tento návrh neprekračuje rámec toho, čo je nevyhnutné na dosiahnutie jeho cieľa, t. j. zabezpečenie homogénnosti vnútorného trhu.

               •Výber nástroja

                  V súlade s článkom 98 Dohody o EHP je vybraným nástrojom rozhodnutie Spoločného výboru EHP. Spoločný výbor EHP zabezpečuje účinné vykonávanie a fungovanie Dohody o EHP. Na tento účel prijíma rozhodnutia v prípadoch stanovených v tejto dohode.

               3.VÝSLEDKY HODNOTENÍ EX-POST, KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU

                  Neuplatňuje sa.

               4.VPLYV NA ROZPOČET

                  Štáty EZVO, ktoré sú členmi EHP, finančne prispejú do rozpočtu Únie, do rozpočtového riadku 33 02 03 01: „Právo obchodných spoločností“. Presná suma bude stanovená v súlade s ustanoveniami Dohody o EHP po prijatí tohto návrhu rozhodnutia Rady.

               5.ĎALŠIE PRVKY

                  V súlade s rozpočtovou politikou EÚ môže k účasti na činnosti EÚ dôjsť až po uhradení zodpovedajúceho finančného príspevku. Podľa Protokolu 32 k Dohode o EHP je však ročný finančný príspevok štátov EZVO, ktoré sú členmi EHP, splatný každoročne do 31. augusta, a to v nadväznosti na výzvu zo strany EÚ na poskytnutie príspevkov, ktorú Európska komisia vypracuje a do 15. augusta predloží štátom EZVO, ktoré sú členmi EHP.

                  V záujme preklenutia obdobia od januára do augusta bude preto návrh rozhodnutia Spoločného výboru účinný spätne od januára. Takto sa počas celého kalendárneho roka zabezpečí kontinuita spolupráce, ako je stanovené v Dohode o EHP.

                  Spätná účinnosť sa netýka práv a povinností dotknutých osôb a je v súlade so zásadou oprávneného očakávania.

               2019/0115 (NLE)

               Návrh

               ROZHODNUTIE RADY

               o pozícii, ktorá sa má prijať v mene Európskej únie
                  v Spoločnom výbore EHP k zmene Protokolu 31 k Dohode o EHP o spolupráci v špecifických oblastiach mimo štyroch slobôd

                  (rozpočtový riadok 33 02 03 01 – Právo obchodných spoločností)

               (Text s významom pre EHP)

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 114 v spojení s jej článkom 218 ods. 9,

               so zreteľom na nariadenie Rady (ES) č. 2894/94 z 28. novembra 1994 o opatreniach na vykonávanie Dohody o Európskom hospodárskom priestore
                  2
               , a najmä na jeho článok 1 ods. 3,

               so zreteľom na návrh Európskej komisie,

               keďže:

               (1)Dohoda o Európskom hospodárskom priestore
                  3
                (ďalej len „Dohoda o EHP“) nadobudla platnosť 1. januára 1994.

               (2)Podľa článku 98 Dohody o EHP sa na základe rozhodnutia Spoločného výboru EHP môže meniť, okrem iného, Protokol 31 k Dohode o EHP.

               (3)Protokol 31 k Dohode o EHP obsahuje ustanovenia o spolupráci v špecifických oblastiach mimo štyroch slobôd.

               (4)Je vhodné pokračovať v spolupráci zmluvných strán Dohody o EHP na činnostiach Únie financovaných zo všeobecného rozpočtu Európskej únie, ktoré sa týkajú práva obchodných spoločností.

               (5)Protokol 31 k Dohode o EHP by sa preto mal zmeniť s cieľom umožniť túto rozšírenú spoluprácu od 1. januára 2019.

               (6)Pozícia Únie v Spoločnom výbore EHP by mala vychádzať z pripojeného návrhu rozhodnutia,

               PRIJALA TOTO ROZHODNUTIE:

               Článok 1

               Pozícia, ktorá sa má prijať v mene Únie v Spoločnom výbore EHP k navrhovanej zmene Protokolu 31 k Dohode o EHP o spolupráci v špecifických oblastiach mimo štyroch slobôd, je založená na návrhu rozhodnutia Spoločného výboru EHP pripojenom k tomuto rozhodnutiu.

               Článok 2

               Toto rozhodnutie nadobúda účinnosť dňom jeho prijatia.

               V Bruseli

                     Za Radu

                     predseda

                     (1)

                        Ú. v. ES L 305, 30.11.1994, s. 6 – 8.

                     (2)

                        Ú. v. ES L 305, 30.11.1994, s. 6.

                     (3)

                        Ú. v. ES L 1, 3.1.1994, s. 3.

    ---documentbreak---

               EURÓPSKA KOMISIA
            V Bruseli27. 5. 2019
            COM(2019) 241 final
            PRÍLOHA
            k
            návrhu ROZHODNUTIA RADY
            o pozícii, ktorá sa má prijať v mene Európskej úniev Spoločnom výbore EHP k zmene Protokolu 31 k Dohode o EHP o spolupráci v špecifických oblastiach mimo štyroch slobôd(rozpočtový riadok 33 02 03 01 – Právo obchodných spoločností)

               PRÍLOHA

               ROZHODNUTIE SPOLOČNÉHO VÝBORU EHP
               č.

               z ...,

               ktorým sa mení Protokol 31 k Dohode o EHP
               o spolupráci v špecifických oblastiach mimo štyroch slobôd

               SPOLOČNÝ VÝBOR EHP

               so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej články 86 a 98,

               keďže:

               (1)Je vhodné pokračovať v spolupráci zmluvných strán Dohody o EHP na činnostiach Únie financovaných zo všeobecného rozpočtu Únie, ktoré sa týkajú práva obchodných spoločností.

               (2)Protokol 31 k Dohode o EHP by sa preto mal zmeniť s cieľom umožniť túto rozšírenú spoluprácu od 1. januára 2019,

               PRIJAL TOTO ROZHODNUTIE:

               Článok 1

               V článku 7 ods. 13 Protokolu 31 k Dohode o EHP sa slová „a 2018“ nahrádzajú slovami „, 2018 a 2019“.

               Článok 2

               Toto rozhodnutie nadobúda účinnosť dňom nasledujúcim po doručení posledného oznámenia podľa článku 103 ods. 1 Dohody o EHP
                  1*.

               Uplatňuje sa od 1. januára 2019.

               Článok 3

               Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.

               V Bruseli

               Za Spoločný výbor EHP

               predseda

               tajomníci

               Spoločného výboru EHP

                     (1)
                  *
                        [Ústavné požiadavky neboli oznámené.] [Ústavné požiadavky boli oznámené.]